paragraph_text: Sami proces europske integracije je europski odgovor na proces globalizacije, a današnji integracijski trendovi u EU pretvaraju suvremeno međunarodno privatno pravo iz dominantno nacionalnog u integracijsko pravo. To znači da suvremeno europsko međunarodno privatno pravo, ne samo po privatnopravnim situacijama koje rješava, već i po svojim izvorima postaje sve više europsko, a tu pojavu nazivamo europeizacijom.